Za Guinnessov rekord: Tisuće Ivana okupilo se na Kupresu

Došao sam iz Zagreba da s drugim Ivanima oborim rekord. Iznenađen sam domaćinstvom, pejzažom. Sve vrvi životom. Ovakva bi trebala biti svaka nedjelja, rekao je Ivan Crvenković (24)

<p>Došao sam iz Zagreba da s drugim Ivanima oborim rekord. Iznenađen sam domaćinstvom, pejzažom. Sve vrvi životom. Ovakva bi trebala biti svaka nedjelja, rekao je <strong>Ivan Crvenković</strong> (24).</p><p><strong>POGLEDAJTE VIDEO:</strong></p><p>On se jučer, s tisućama svojih imenjaka, sastao u Kupresu kako bi zajedno oborili <strong>Guinnessov rekord</strong> s najviše ikad skupljenih ljudi, s istim imenom, na jednom mjestu. Na događaj nazvan ‘<strong>Okupljanje tisuću Ivana</strong>’ u organizaciji udruge Kupreški kosci prijavilo se više od 3000 Ivana, a za obaranje Guinissovog rekorda potrebno je bilo njih oko 1100. Najviše Ivana došlo je iz lokalnih mjesta poput Tomislavgrada, zatim iz Zagreba, a veliki broj pristigao je i iz hrvatskih katoličkih misija. Svećenici su tako u Kupres doveli Ivane iz Skandinavije pa čak i iz Toronta.</p><p>Pošto su s Ivanima u Kupres pristigle i njihove obitelji i prijatelji, gradom je cirkuliralo oko 30.000 ljudi. Samo do podneva na Kupreško polje došlo je 2.500 automobila, a do Kupresa se vozilo u nekoliko kilometara dugoj koloni. Susret Ivana započeo je misnim slavljem u crkvi Svete Obitelji, a samo obaranje rekorda bilo je zakazano u 14 sati.</p><p>Kako bi se osigurala transparentnost pri obaranju rekorda, sudionicima su se čak tri puta provjeravali dokumenti kako bi se dokazalo da se uistinu zovu Ivan. Svi Ivani bili su odjeveni u bijele majice s natpisom ‘Vratio se Ivan s 1000 momaka’ i hrvatskim pleterom.</p><p>Najstariji prijavljeni sudionik imao je 94 godine, a u obaranju rekorda sudjelovali su čak i dječaci Ivani mlađi od 10 godina. Okupljanje se proslavilo koncertima Mate Bulića, neizostavnog Marka Perkovića Thompsona koji je zapjevao svoju pjesmu ‘Vratit će se Ivan s tisuću momaka’ te drugih lokalnih glazbenih sastava.</p>